कीमत की बात करें तो Xiaomi Mi A2 (रिव्यू) को खरीदने के लिए 16,999 रुपये देने होते हैं। हमने आपको पहले ही बताया है कि अभी मार्केट में इस फोन का सिर्फ 4 जीबी रैम और 64 जीबी स्टोरेज वेरिएंट उपलब्ध है। वैसे Xiaomi ने इस फोन का 6 जीबी रैम और 128 जीबी स्टोरेज भी लॉन्च किया था। लेकिन इसकी बिक्री अभी नहीं शुरू हुई है। स्मार्टफोन ब्लैक, गोल्ड, लेक ब्लू और रोज़ गोल्ड रंग में मिलता है। मी डॉट कॉम से शाओमी मी ए2 खरीदने वाले ग्राहकों को हंगामा म्यूजिक के लिए 3 महीने का सब्सक्रिप्शन मिलेगा। रिलायंस जियो की ओर से 2,200 रुपये का कैशबैक दिया जाएगा और 4.5 टीबी डेटा भी। अगर आप इस फोन को अमेज़न इंडिया से खरीदते हैं और साथ में एचडीएफसी बैंक क्रेडिट कार्ड इस्तेमाल करते हैं तो 5 प्रतिशत इंस्टेंट कैशबैक मिलेगा। चुनिंदा कार्ड के साथ बिना ब्याज वाले ईएमआई का भी विकल्प है।